stanford-oval/wikipedia huggingface dataset:
Vanhankylän koulu

Vanhankylän koulu -nimisiä kouluja on Suomessa seuraavilla paikkakunnilla:
Vanhankylän koulu, alakoulu Tuusulassa
Vanhankylän koulu, alakoulu Ulvilassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanhankylän koulu”, voi hakea sivunnimihaulla, laajalla sivunnimihaulla tai tekstihaulla.
Undisclosed Files Addendum

| Undisclosed Files Addendum Hawkwind |
| --- | --- | --- |

Livealbumin tiedot
 Äänitetty : 1984, 1988
 Julkaistu: 27. helmikuuta 1995
 Tyylilaji: progressiivinen rock heavy rock space rock
 Levy-yhtiö: Emergency Broadcast System Records
Hawkwindin muut julkaisut
| White Zone 1995 | Undisclosed Files Addendum 1995 | Alien 4 1995 |
Undisclosed Files Addendum on Hawkwindin livealbumi, joka sisältää materiaalia kahdelta keikalta vuosilta 1984 ja 1988.
Kappaleet

Orgone Accumulator (Calvert/Brock) - 5:22
Ghost Dance (Turner/Bainbridge) - 7:11
Sonic Attack (Moorcock) - 7:00
Watching The Grass Grow (Turner/Thoms) - 5:10
Coded Languages (Moorcock/Bainbridge) - 5:10
Damned By The Course Of Man (Moorcock/Hawkwind) - 4:24
Ejection (Calvert) - 4:29
Motorway City (Brock) - 6:47
Dragons And Fables (Lloyd Langton) - 3:19
Heads (Neville-Neil/Brock) - 3:52
Angels Of Death (Brock) - 5:36
Nauhoitus

Kappaleet 1–6: Sheffield University, 27. marraskuuta 1984
Kappaleet 7–11: Nottingham Rock City, 7. joulukuuta 1988
Muusikot

Dave Brock: kitara, kosketinsoittimet, laulu
Huw Lloyd Langton: kitara, laulu
Harvey Bainbridge: kosketinsoittimet, laulu
Alan Davey: basso, laulu
Nik Turner: saksofoni, huilu, laulu (kappaleet 1–6)
Clive Deamer: rummut (kappaleet 1–6)
Richard Chadwick: rummut (kappaleet 7–11)
Valkoinen jänis

| Valkoinen jänis Steen1 |
| --- | --- | --- |

EP-levyn tiedot
 Julkaistu: 2007
 Formaatti: CD
 Tuottaja(t): Steen1
 Tyylilaji: Gangsta rap
 Levy-yhtiö: omakustanne
Steen1:sen muut julkaisut
| Nottinghamin paskasheriffi 2006 | Valkoinen jänis 2007 | Ajatusrikoksia 2007 |
Valkoinen jänis on rap-artisti Seppo Lampelan Steen1 -nimellä julkaistu EP, joka julkaistiin vuonna 2007. Lampela väsäsi EP:n 18 päivässä ja kaikki 500 painettua kappaletta meni kaupaksi. Kappale Valkoinen jänis on Steenin oma versio Jefferson Airplanen White Rabbit -kappaleesta.
Kappaleet

Valkoinen jänis
Sydän
Akli skit
Delay Lama (mukana Asa)
Homo consummatus
Tästä sä flippaat
Seppo Lampela
| --- | --- |
Studioalbumit::  Salaliittoteoria ·  Varasta pomolta ·  Runoja kontrollihuoneesta ·  Pesismaila ja ananas ·  Bensaahan ne pojat tuli hakemaan ·  Jedin paluu ·  Hipaisu ikuisuutta ·  Rikollinen
Kokoelmat::  Ajatusrikoksia
EP:t::  Nottinghamin paskasheriffi ·  Valkoinen jänis ·  Paskasheriffin paluu
Singlet::  "Samaa uudestaan" ·  "Terroristi" ·  "Marssi" ·  "Tennispallobiisi"
Kirjat::  Hullu klovni
Muut artikkelit::  Diskografia ·  Spürma ·  Taipan Circle ·  Astro
Vanhankylän koulu (Ulvila)

| Vanhankylän koulu |
| --- | --- |
Sijainti:  Isännänpolku 2, Vanha-Ulvila, Ulvila
Tyyppi:  alakoulu
Luokat:  1–6
Oppilaita:  330
Vanhankylän koulu on peruskoulu Ulvilan Vanhakylässä. Koulussa on noin 330 oppilasta.
Koulurakennuksen uudistamishanke valmistui v. 2018 arkkitehti Esa Säkkisen suunnittelemana.
Vanhankylänniemi

Näkymä Vanhankylänniemen kärjestä
Vanhankylänniemi sijaitsee Järvenpäässä Tuusulanjärven luoteisnurkassa. Noin kilometrin pituinen niemi on järvenpääläisille tärkeä virkistys- ja vapaa-ajanviettoalue ja se houkuttelee matkailijoita myös kauempaa.
Vanhankylänniemessä on purjehdus- ja kajakkiseurat, frisbeegolfrata, beachvolleykenttä, ratsastustallit, kesäteatteri ja suosittu uimaranta, jonka vieressä on rantakioski. Niemi on myös vapaa-ajankalastajien suosiossa. Vanhankylänniemessä on 1800-luvulla rakennettu historiallinen Vanhankylän kartano, jossa toimii kahvila. Sen vieressä on myös vanha aittarakennus, mylly ja rantasauna. Järvenpään latu järjestää talviuintia Vanhankylänniemessä.
Vanhankylänniemi on tunnetuin siellä vuosittain järjestettävästä Puistobluesista. Kesällä 2020 Puistobluesia ei järjestetty koronatilanteen takia.
Vehmassalmi

Vehmassalmen Isosalmea Ristinkylän sillalta pohjoiseen.
Vehmassalmi on merenlahti Vehmaan ja Taivassalon rajalla Varsinais-Suomessa. Se ulottuu Mynälahdelta pitkälle sisämaahan Vehmaan Himoisiin saakka kapeana kaksihaaraisena, osin vuonomaisena lahtena. Vehmassalmi jakautuu kahteen haaraan eli Himoistenlahteen (myös Isosalmi), jonka perukkaan on Mynälahdelta 14 kilometriä, ja läntiseen Viiaistenlahteen (myös Vähäsalmi). Rannikon lähellä Vilussa lahden ylittää Vehmassalmen silta ja Himoistenlahdella Ristinkylän silta. Lahtea voidaan käyttää pienveneilyyn ja se on ollut tärkeä liikenneväylä myös aiemmin historiansa aikana.
Vehmassalmen kalakantaan kuuluu runsaasti ahvenia, hieman haukea, salakkaa ja erilaisia särkikaloja. Salmesta on aikoinaan kalastettu myös madetta ja runsaasti lahnaa. Lahna on myös ollut piparjuurikastikkeen kera suosittu ruoka Vehmaalla.
Salmeen laskee pohjoisessa Isosalmen Himoistenperän lahdessa kaksi pientä rannikkovesistöä Marjavuorenoja ja Katinkarinoja.
Valter Tuomi

Valter Bernhard (Walter) Tuomi (vuoteen 1906 Bergström, 9. joulukuuta 1896 Helsinki – 21. huhtikuuta 1963 Helsinki) oli suomalainen näyttelijä ja teatterinjohtaja.
Tuomi oli mukana miluusina kansalaissodassa punaisten puolella. Toimiessaan näyttelijänä Tuomi näytteli Kotkassa, Tampereen Teatterissa sekä Viipurin teattereissa ennen siirtymistään Kansan Näyttämölle ja sittemmin Helsingin Kansanteatteri-Työväenteatteriin. Siellä Tuomesta kehittyi taitava luonnenäyttelijä.
Tuomi toimi myös teatterinjohtajana, ainakin Helsingin Työväen Teatterissa (ent. Sörnäisten Työväen Näyttämö) ja myöhemmin maaseutu- ja maakuntateattereissa. Nykypolvi muistaa Tuomen hänen pisteliäistä komediarooleistaan muutamissa kotimaisissa elokuvissa 1930- ja 1940-luvulla. Hänen suurimpia elokuvatehtäviä olivat ainakin Juurakon Hulda -elokuvan (1937) pankinjohtaja sekä elokuvan Aatamin puvussa ja vähän Eevankin (1940) nimismies. Tärkeitä elokuvia olivat myös Elinan surma (1938) ja Niskavuoren naiset (1938). Hänen tunnetuin roolinsa oli valtiosihteeri Vjatšeslav von Plehwen rooli elokuvassa Helmikuun manifesti (1939).
Tuomi oli näyttelijäsukua, sillä hänen veljensä Arvi sekä siskonsa Emmi olivat näyttelijöitä (myös nuorempi veli Lauri aloitti näyttelijänä, mutta kuoli vain 23-vuotiaana); lisäksi Emmin ja Eino Jurkan edesmenneet lapset Vappu, Sakari sekä Jussi ovat näyttelijöitä, kuten myös Arvi ja Santa Tuomen lapset Rauli ja Liisa Tuomi. Myös Valter Tuomen vaimo Eva Järnefelt ja tytär Marja Tuomi myöhemmin Sajari olivat näyttelijöitä.
Filmografia

VMV 6 (1936)
Taistelu Heikkilän talosta (1936)
Tee työ ja opi pelaamaan (1936)
Juurakon Hulda (1937)
Nuorena nukkunut (1937)
Niskavuoren naiset (1938)
Elinan surma (1938)
Eteenpäin – elämään (1939)
Halveksittu (1939)
Helmikuun manifesti (1939)
Pikku pelimanni (1939)
SF-paraati (1940)
Poikani pääkonsuli (1940)
Aatamin puvussa ja vähän Eevankin (1940)
Viimeinen vieras (1941)
Suomisen perhe (1941)
Pikku pelimannista viulun kuninkaaksi (1949)
Vehmassalo

Varsinais-Suomen kartta, johon on merkitty kunnat, joista Vehmassalo oli tarkoitus muodostaa.
Vehmassalo oli Suomessa suuren kuntauudistuksen aikana Turun ja Porin lääniin muodostettavaksi ehdotettu kunta. Kunta olisi muodostettu yhdistämällä aiemmat Kustavin, Lokalahden, Taivassalon ja Vehmaan kunnat ja sen kuntakeskuksena olisi toiminut Taivassalon kirkonkylä. Tällaista ratkaisua esitettiin lääninhallituksen alustavassa, lääninhallituksen lopullisessa ja kuntauudistuksen neuvottelukunnan ehdotuksessa. Antamissaan lausunnoissa Kustavi, Lokalahti, Vehmaa ja sisäministeriö vastustivat kunnan muodostamista.
Vehmassalon kunta jäi perustamatta. Lokalahti liitettiin Uuteenkaupunkiin vuonna 1981, ja muut kunnat jatkoivat itsenäisinä.
Alueella toimi Kustavin, Taivassalon ja Vehmaan muodostama Vehmassalon kuntayhtymä. Tämä sosiaali- ja terveyspalveluista vastannut kuntayhtymä lopetti toimintansa vuonna 2010.
Vaeltava sydän

| Vaeltava sydän Liisa Tavi |
| --- | --- | --- |

Studioalbumin tiedot
 Studio : Playground Productions
 Julkaistu: 2002
 Formaatti: CD-levy
 Tuottaja(t): Henrik Otto Donner
 Tyylilaji: bossa nova, MPB, laulelma
 Kesto: 50.06
 Levymerkki: Pyramid
Liisa Tavin muut julkaisut
| Elämälle kiitos 1998 | Valtava sydän 2002 |   |
Vaeltava sydän on Liisa Tavin albumi vuodelta 2002. Sille on koottu brasilialaisia lauluja enimmäkseen Jaana Lapon suomentamina. Valtaosa kappaleista on Chico Buarquen tuotantoa. Joillakin raidoilla laulavat Tavin duettopareina Anneli Saaristo ja Henrik Otto Donner, joka myös tuotti albumin ja laati sen jousisovitukset.
Syntyhistoriaa

Liisa Tavi kiinnostui 1990-luvun lopulla brasilialaisesta ”älykkö-bossanovasta”, kuten Elis Reginan ja Maria Creuzan tuotannosta, jota hän hankki kuultavakseen muun muassa Helsingin Punavuoren Digelius Music -levykaupasta. Jo aiemmin hänen miltei jokaisella albumillaan oli ollut yksi Chico Buarquen kappale. Hän pyysi Petri Friarilta raakakäännöksiä laulujen teksteistä ja tilasi sitten valitsemistaan kappaleista suomennoksia Jaana Lapolta, Heikki Salolta ja Liisa Akimofilta. Tavi pyrki sanoituksissa alkuperäisempään ilmaisuun kuin 1960-luvun iskelmälliset bossanovatekstit, joita lauloivat muiden muassa Laila Kinnunen, Seija Simola ja Carola. Tavi sai hankkeeseensa puolivuotisen taiteilija-apurahan, kirjastokorvausapurahan ja matka-apurahan vierailuun Brasiliassa. Levyn tuottajaksi ja sovittajaksi lupautui Otto Donner.
Arvioita

Voima-lehden Timo Forss kuuli Vaeltavan sydämen teksteissä eletyn elämän tuntua ja kokeneen naisen lämpöä. ”Alkuperäistä brasilialaisen musiikin henkeä kunnioitetaan, mutta tarinat on saatu uskottavasti siirrettyä suomalaiseen sielunmaisemaan. - - Taville tyypillinen poliittinen paatos loistaa onneksi poissaolollaan.”
Kappaleet

Punainen kuu – 4.10 (Lua Vermelha, säv. Carlinhos Brown, san. Arnaldo Antunes, suom. Jaana Lappo)
Sambatyttö – 3.35 (Quem Te Viu, Quem Te Vê, säv. ja san. Chico Buarque, suom. Jaana Lappo)
Suuri kaipuu – 4.24 (Tanta Saudade, säv. ja san. Chico Buarque, Djavan, suom. Jaana Lappo)
Tosirakkauden samba – 2.55 (Samba Do Grande Amor, säv. ja san. Chico Buarque, suom. Jaana Lappo)
On päivä – 3.18 (Bom Dia, säv. ja san. Swami Jr., Paolo Freire, san. Heikki Salo)
Kuinka paljon ihminen tarvitsee maata – 5.04 (Funeral De Um Lavrador, säv. ja san. Chico Buarque, suom. Liisa Ryömä)
Miten käy – 2.54 (O Que Será, säv. ja san. Chico Buarque, suom. Liisa Akimof)
Terezinha – 3.26 (säv. ja san. Chico Buarque, suom. Jaana Lappo)
On elämä enemmän kuin luulee – 2.03 (A Rita, säv. ja san. Chico Buarque, suom. Markku Salo)
Malja – 3.40 (Cálice, säv. ja san. Chico Buarque, Gilberto Gil, suom. Pentti Saaritsa)
Unta nään – 2.58 (Sonho Meu, säv. ja san. Yvonne Lara, Delcio Carvalho, suom. Jaana Lappo)
Sua aina rakastan – 3.38 (Eu Sei Que Vou Te Amar, säv. Antonio Carlos Jobim, san. Vinicius De Moraes, suom. Jaana Lappo)
Vaeltava sydän – 2.39 (Coração Vagabundo, säv. ja san. Caetano Veloso, san. , suom. Jaana Lappo)
Maaliskuun sade – 5.02 (Águas De Março, säv. Antonio Carlos Jobim, san. Jaana Lappo)
Muusikot

Mikko Helenius – bandoneón
Heikki Virtanen – basso
Päivi Ahonen – sello
Juhani Aaltonen – huilu
Peter Engberg – kitara, cavaquinho
Arto Piispanen – kosketinsoittimet
Mongo Aaltonen – lyömäsoittimet
Henrik Otto Donner – trumpetti, laulu
Severi Pyysalo – vibrafoni
Anna-Leena Haikola, Szalay Istvan, Anna-Maija Linkola, Minna Pensola, Terhi Suorttanen, Vuokko Olli – viulu
Janne Ahvenainen, Lotta Poijärvi, Mauri Kuokkanen – alttoviulu
Anneli Saaristo – laulu
Raaseporin musiikkiopiston lapsikuoro – laulu
Undish

| Undish |
| --- | --- |

Tiedot
Toiminnassa:  1991–
Tyylilaji:  Goottimetalli
Kotipaikka:  Oborniki, Puola
Laulukieli:  englanti puola
Jäsenet:  Ada Szarata, laulu   Robert Baum, rummut, laulu   Michal Christoph, kitara, koskettimet   Andrzej Walensiak, basso   Gracjan Jeran, kitara  
Entiset jäsenet:  Darek Was, basso (1991–1995)  Michal Branny, kitara (1991–1995) 
Levy-yhtiö:  CL Productions, 2005   Morbid Noizz records, 1999   Massacre Records, 1997  
Aiheesta muualla
Kotisivut
Undish on puolalainen, Obornikista kotoisin oleva goottimetalliyhtye, joka perustettiin vuonna 1991. Yhtye on merkittävä ainutlaatuisesta musiikistaan ja siitä, että se on yksi tunnetuimmista kristillisistä goottimetalliyhtyeistä, jotka olivat toiminnassa 1990-luvulla. Yhtyeen johtohahmoihin kuuluvat naislaulaja Ada Szarata sekä mieslaulaja Robert Baum, joka soittaa myös rumpuja. Julkaistuaan Massacre Recordsilla ensimmäisen albuminsa ...Acta Est Fabula, joka on toistaiseksi yhtyeen menestynein albumi, Undish teki Euroopan kiertueen lokakuussa 1997 Saviour Machinen ja Theatre of Tragedyn kanssa, ja esiintyi Wacken Open Air -festivaaleilla. Toisen albumin Letters from the Earth julkaisi Morbid Noizz Productions vuonna 1999. Yhtye aikoi julkaista kolmannen albuminsa A Gift of Flying vuonna 2003 mutta sen julkaisu viivästyi vuoteen 2005, jolloin albumin julkaisi CL Productions.
Historia

Yhtye perustettiin vuonna 1991 ja käytti aluksi nimeä Graviora Manent, ja sen kokoonpanossa olivat laulaja-rumpali Robert Baum , kitaristi-kosketinsoittaja Michal Christoph, basisti Darek Was ja kitaristi Michal Branny. Aluksi yhtye soitti death- ja thrash metalia. Graviora Manent julkaisi demot Pain vuonna 1991 ja Moving Pictures vuonna 1994, ja sillä oli levytyssopimus Altheya Project Recordsin kanssa.
Darek Was ja Michal Branny jättivät Graviora Manentin vuonna 1995, jolloin yhtyeeseen liittyivät naislaulaja Ada Szarata, basisti Andrzej Walensiak kitaristi Gracjan Jeran. Kokoonpanomuutoksen jälkeen yhtye alkoi soittaa goottimetallia, ja julkaisi ensimmäisen albuminsa ...Acta Est Fabula Puolassa vuonna 1996. Vuonna 1997 yhtye muutti nimekseen Undish, ja se allekirjoitti levytyssopimuksen saksalaisen Massacre Recordsin kanssa. Levytyssopimuksen jälkeen Undish äänitti uudelleen ...Acta Est Fabulan Saksassa, ja Massacre Records julkaisi albumin laajemmille markkinoille. Jälkeenpäin yhtye kiersi Eurooppaa, tarkkaan ottaen Saksaa, Sveitsiä ja Itävaltaa, yhdessä Saviour Machinen, Theatre of Tragedyn, Alastisin ja Aionin kanssa. Kiertueen aikana yhtye esiintyi Wacken Open Airissa, maailman suurimmilla erityisesti metallimusiikkiin erikoistuneilla musiikkifestivaaleilla.
Kaksi seuraavaa vuotta yhtye työsti toista albumiaan Letters from the Earth. Silloinen levy-yhtiö Morbid Noizz Productions julkaisi albumin ainoastaan Puolassa vuonna 1999. Musiikillisesti sitä pidettiin edistyneempänä kuin ...Acta Est Fabulaa.
Kolmannen albumin A Gift of Flying tuotanto vaati yhtyeeltä neljän vuoden työn, ja se oli tarkoitus julkaista helmikuussa 2003. Albumin julkaisu kuitenkin viivästyi vuoteen 2005, jolloin CL Productions julkaisi A Gift of Flyingin. Albumin julkaistuaan Undish ei ole ollut näkyvästi toiminnassa, ja jäsenet ovat kertoneet olevansa liian kiireisiä yksityiselämässään keskittyäkseen musiikkiin.
Musiikki

Undishin ainutlaatuista musiikkia luonnehtii synkeä, eteerinen ja romanttinen tunnelma, doom metal ja goottirock -vaikutteiset kitarat, koskettimet sekä Ada Szaratan ja Robert Baumin syvät ja alakuloiset lauluäänet. Ne myös tunnetaan voimakkaasta puolalaisesta korostuksestaan. Yhtyeen kolmas albumi A Gift of Flying tuo esille aiempaa tunteellisemman tyylin sekä rennomman ja synkeämmän tunnelman. Keskeisiä yhtyeen sanoitusaiheita ovat tuska, kärsimys ja Jumala.
Diskografia

...Acta Est Fabula (1997)
Letters from the Earth (1999)
A Gift of Flying (2005)
Aiheesta muualla

Kotisivut
Undish Last.fm:ssä (englanniksi)
Undish Encyclopaedia Metallumissa (englanniksi)
Ung Vänster

| Ung Vänster |
| --- | --- |

Perustettu:  1903 (SDUF), 1990 (nykyisellä nimellä)
Puheenjohtaja:  Ava Rudberg
Jäsenlehti:  Rak Vänster
Infobox OKNimi-testi OK: 
Ung Vänster (suom. Nuori Vasemmisto) on ruotsalainen vasemmistolainen poliittinen nuorisojärjestö. Se on itsenäinen, mutta tekee yhteistyötä Vasemmistopuolueen kanssa.
Historia

Ung Vänsterin juuret ovat vuonna 1903 perustetussa sosiaalidemokraattisessa nuorisojärjestössä SDUF:ssa, joka otti vuonna 1917 vallankumouksellisen kommunistisen kannan, jolloin siitä irtautui reformistinen SSU. SDUF muutti vuonna 1921 nimensä SKU:ksi (Sveriges kommunistiska ungdomsförbund). Vuonna 1958 SKU yhdistyi kommunistisen puolueen nuorisojärjestöön DU:hun (Demokratisk ungdom). DU puolestaan vaihtoi nimensä VUF:iksi (Vänsterns ungdomsförbund) vuonna 1967. Seuraavina vuosina ideologiset erimielisyydet johtivat hajaannukseen, kunnes vuonna 1973 perustettiin KU (Kommunistisk ungdom). Se vaihtoi vuonna 1990 nimensä nykyiseksi Ung Vänsteriksi.
Politiikka

Ung Vänster kuvailee olevansa vallankumouksellinen, marxilaisten ja feminististen teorioiden pohjalta toimiva sosialistinen liike. Se näkee kapitalismin ja patriarkaatin toisiaan tukevina sortavina rakenteina, jotka se haluaa purkaa.
Alkuvuodesta 2021 Ung Vänster aiheutti kohua, kun sen liittokokouksessa hyväksytyssä periaateohjelmassa mainittiin järjestön tavoittelevan kommunistista yhteiskuntaa. Puheenjohtaja Ava Rudberg selitti, että se on sana, joka jäsenistön mukaan selkeimmin kuvaa järjestön ideologiaa, ja ettei sillä tarkoiteta samaa kuin kylmän sodan aikaisella kommunismilla.
Aiheesta muualla

Järjestön kotisivut (ruotsiksi)
SDUF:n ensimmäinen liittokokous vuonna 1905.
Ung Vänsterin ja Vasemmistopuolueen järjestämä mielenosoitus vappuna 2012 Helsingborgissa.
Unforgiven (2004)

Unforgiven (2004) oli showpaini pay-per-view (PPV), minkä tuotti World Wrestling Entertainment. Se pidettiin 12. syyskuuta, 2004 Rose Gardenissa Portlandissa, Oregonissa. Tapahtuma oli seitsemäs jokavuotinen Unforgiven -tapahtuma ja siellä pidettiin seitsemän matsia. Tapahtumassa esiintyneet painijat olivat RAW brändistä.
Taustaa

Tapahtuman pääfeudi oli Randy Ortonin ja Triple H:n välillä World Heavyweight Mestaruudesta. SummerSlamissa Orton voitti Chris Benoitin ja voitti täten World Heavyweight Mestaruuden,mikä teki Ortonista kaikkien aikojen nuorimman Maailman Mestarin WWE:n historiassa. 16. elokuuta RAW'ssa Orton puolusti onnistuneesti mestaruuttaan Benoitia vastaan, hänen uusintaottelussa. Matsin jälkeen Evolution (Batista, Ric Flair ja Triple H) tulivat juhlimaan Ortonin voittoa. Kun Batista "riemuissaan" nosti Ortonin harteilleen, Triple H näytti Randylle peukkuja ylös, mutta Triple H käänsikin peukut alas ja käski Batistan pudotta Orton maahan. Tämän jälkeen Evolution alkoi pieksää Ortonia ja Triple H kertoi, ettei Orton olisi mitään ilman Evolutionia. Tämän seurauksen Randysta tuli "face" ja jatkoi feudia entisiä tiimitovereita vastaan. 23. elokuuta RAW'ssa Triple H käski Ortonia lahjoittamaan World titteli hänelle, tai muuten Orton potkittaisiin Evolutionista. Orton oli antamassa Maailam Mestaruutta Triple H:lle, mutta Randy sylkäisikin HHH:n kasvoille ja löi häntä mestaruus vyöllä. Tämän jälkeen RAW'n general manager Eric Bischoff ilmoitti matsin Randy Ortonin ja Triple H:n välille World Heavyweight Mestaruudesta. Muutamia viikkoja ennen Unforgiveniä Orton ja Evolution hyökkäsivät toistensa kimpuun matsien jälkeen.
Matsit ja tulokset

| # | Tulos | Stipulaatiot | Aika |
| --- | --- | --- | --- |

| Heat | Maven voitti Rodney Mackin (Jazzin kanssa) | Tavallinen matsi | 04:42 |
| 1 | Chris Benoit ja William Regal voittivat Evolutionin (Ric Flair ja Batista) | Tag team matsi | 15:05 |
| 2 | Trish Stratus (c) (Tyson Tomkon kanssa) voitti Victorian | Tavallinen matsi WWE Women's Mestaruudesta | 08:21 |
| 3 | Tyson Tomko voitti Steven Richardsin | Tavallinen matsi | 06:24 |
| 4 | Chris Jericho voitti Christianin | Ladder matsi vapautetusta WWE Intercontinental Mestaruudesta | 22:29 |
| 5 | Shawn Michaels voitti Kanen (Litan kanssa) | Ei-Diskausta matsi | 18:02 |
| 6 | La Résistance (Sylvain Grenier ja Robért Conway) (c) voitti Tajirin ja Rhynon | Tag team matsi World Tag Team Mestaruudesta | 09:40 |
| 7 | Triple H voitti Randy Ortonin (c) | Tavallinen matsi World Heavyweight Mestaruudesta | 24:44 |
Unforgiven kronologia

Edellinen: Unforgiven (2003)
Seuraava: Unforgiven (2005)
Orton World Heavyweight Mestarina
Vain elämää – kausi 4, päivä

| Vain elämää – kausi 4, päivä V/A |
| --- | --- | --- |

Kokoelmalevyn tiedot
 Äänitetty : 2015
 Julkaistu: 30. lokakuuta 2015
 Formaatti: CD, digitaalinen
 Levy-yhtiö: Warner Music Finland
muut julkaisut
| Vain elämää – kausi 3, ilta 2014 | Vain elämää – kausi 4, päivä 2015 | Vain elämää – kausi 4, ilta 2015 |
Vain elämää – kausi 4, päivä on Vain elämää -televisiosarjan neljännen tuotantokauden ensimmäinen kokoelmalevy, joka julkaistiin 30. lokakuuta 2015.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Sata salamaa | Antti Tuisku | 3.06 |  |  |  |  |  |  |
| 2. | Hyökyaalto | Virve Rosti | 2.39 |  |  |  |  |  |  |
| 3. | Tuolta saapuu Charlie Brown | Pave Maijanen | 2.28 |  |  |  |  |  |  |
| 4. | Ei | Sanni | 3.06 |  |  |  |  |  |  |
| 5. | Kasarin lapsi | Anssi Kela | 2.34 |  |  |  |  |  |  |
| 6. | Sotke mut | Maija Vilkkumaa | 2.25 |  |  |  |  |  |  |
| 7. | Puistossa | VilleGalle, mukana Alexandra Babitzin ja Jare | 3.08 |  |  |  |  |  |  |
| 8. | Lottovoitto | Antti Tuisku | 2.35 |  |  |  |  |  |  |
| 9. | I’m Gonna Roll | Virve Rosti | 2.41 |  |  |  |  |  |  |
| 10. | Voitolla yöhön | Pave Maijanen | 2.35 |  |  |  |  |  |  |
| 11. | Yksinäinen | Sanni | 3.15 |  |  |  |  |  |  |
| 12. | Peto on irti | VilleGalle | 2.35 |  |  |  |  |  |  |
| 13. | Nelisilmä | Maija Vilkkumaa | 2.32 |  |  |  |  |  |  |
| 14. | Luokkakokous | Anssi Kela | 2.48 |  |  |  |  |  |  |
| 15. | Pojat | Antti Tuisku | 2.12 |  |  |  |  |  |  |
| 16. | Ingalsin Laura | Virve Rosti | 2.31 |  |  |  |  |  |  |
| 17. | Milla | Pave Maijanen | 3.09 |  |  |  |  |  |  |
| 18. | Oon voimissain | Sanni | 2.41 |  |  |  |  |  |  |
| 19. | Jano | Maija Vilkkumaa | 2.45 |  |  |  |  |  |  |
| 20. | Prinsessoja & astronautteja | VilleGalle | 2.28 |  |  |  |  |  |  |
| 21. | Ikävä | Anssi Kela | 2.45 |  |  |  |  |  |  |
Veli-Pekka Nurmi

Veli-Pekka Nurmi on seuraavien henkilöiden nimi
Veli-Pekka Nurmi, Onnettomuustutkintakeskuksen entinen johtaja, nykyään Teollisuuden Voima Oyn turvallisuusjohtaja
Veli-Pekka Nurmi (s. 1975), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Veli-Pekka Nurmi”, voi hakea sivunnimihaulla, laajalla sivunnimihaulla tai tekstihaulla.
Vain elämää – kausi 3, ilta

| Vain elämää – kausi 3, ilta V/A |
| --- | --- | --- |

Kokoelmalevyn tiedot
 Äänitetty : 2014
 Julkaistu: 2014
 Formaatti: CD digitaalinen
 Levy-yhtiö: Warner Music Finland
muut julkaisut
| Vain elämää – kausi 3, päivä 2014 | Vain elämää – kausi 3, ilta 2014 | Vain elämää – kausi 4, päivä 2015 |
Vain elämää – kausi 3, ilta on Vain elämää -televisiosarjan kolmannen tuotantokauden toinen, 21 kappaleen kokoelmalevy, joka julkaistiin vuonna 2014.